சுற்றுச்சூழல் பாதுகாப்பு, விவசாயம் மற்றும் விவசாயிகளின் நலன் சார்ந்த பிரச்னைகளுக்கும் இந்த பிறந்தநாள் போஸ்டர்களில் முக்கியத்துவம் கொடுத்திருந்தனர். ’உழவு என்பது தொழில் மட்டும் அல்ல, உயிரின் ஆதாரமும் கூட!’ என ஒரு போஸ்டரில் குறிப்பிடப்பட்டு இருந்தது. மேலும், ’விவசாயியைப் பாதுகாப்போம், விவசாயத்துக்கு தோள் கொடுப்போம்’ என சூளுறைத்த போஸ்டரும் இடம் பெற்றிருந்தது. அனைத்துக்கும் மேலாக, ‘கடைசி மரமும் வெட்டுண்டு.. கடைசி நதியும் விஷமேறி.. கடைசி மீனும் பிடிபட.. அப்போதுதான் உறைக்கும் மனிதன் பணத்தைச் சாப்பிட முடியாதென்று..” என்பது போன்ற சமூக அக்கறை கொண்ட வாசகங்கள் இடம்பெற்று இருந்தன.